
Riigihanke „Narva Laste Loomemaja rekonstrueerimistööd” (117962)
avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 31.03.2010 korraldusega nr 413-k „Riigihanke «Narva Laste Loomemaja rekonstrueerimistööd II» avatud hankemenetluse korraldamine“ tehti Narva Linnavalitsuse Linnavara- ja Majandusametile (LVMA) ülesandeks viia läbi ehitustööde avatud hankemenetlus. LVMA avaldas 01.04.2010 riiklikus riigihangete registris hanketeate nr 117962 „Narva Laste Loomemaja rekonstrueerimistööd“.
26.04.2010 avas Narva Linnavalitsuse 29.12.2005. korraldusega nr 1400-k „Riigihanke kon-kursikomisjoni koosseisu kinnitamine“ moodustatud riigihanke konkursikomisjon tähtaegselt laekunud pakkumused ning kontrollis nõutud pakkumusvormide ja kvalifikatsioonidoku-mentide olemasolu. Pakkumuste avamisel selgus, et kõik esitatud pakkumused ületavad järje-kordselt hankelepingu eeldatavat maksumust, mistõttu otsustati taotleda Narva Linnavoli-kogult ehitustööde täiendava finantseerimise lubamist linna omafinantseeringu suurendamise arvelt. 
Narva Linnavolikogu 06.05.2010 otsusega nr 63 muudeti Narva Linnavolikogu 06.03.2008 otsuse nr 53 „Projekti Narva Laste Loomemaja rekonstrueerimine ja varustamine sildfinant-seerimise lubamine ja omafinantseeringu kinnitamine” punkte 3.1. ja 3.2., kinnitades projekti „Narva Laste Loomemaja rekonstrueerimine ja varustamine” omafinantseeringuks, võetavate laenude arvelt, 6 600 000,00 (kuus miljonit kuussada tuhat) krooni (esialgne omaosalus – 1 500 000,00 krooni). 01.06.2010 kooskõlastas Rahandusministeerium projekti kulukuse suu-rendamise katteks täiendavate laenukohustuste võtmise summas 5 100 000,00 (viis miljonit ükssada tuhat) krooni. 

Komisjoni 02.06.2010 koosolekul toimus pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. 

Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. 
HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse regulatsioon. Riigihankemenetlus on avalik-õiguslik erimenetlus, millekohane reeglistik sisal-dub ammendavalt riigihangete seaduses. Seega on käesoleva korralduse puhul tegemist mitte haldusaktiga HMS § 51 mõistes, vaid hankija otsusega riigihangete seaduse tähenduses. 
Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujaid teavitama. Hankija teavi-tamiskohustuse sätestab RHS § 54 ning RHS § 121 lg 1 seob vaidlustustähtaja kulgemise pakkuja teadasaamisega oma õiguste rikkumisest.
Vastavalt RHS § 37 lg-le 1 esitab hankija riiklikule riigihangete registrile kümne päeva jooksul pärast hankemenetluse lõppemist registri veebilehe kaudu riigihanke aruande. Hanke-menetluse lõppemise alused sätestab RHS § 29 lg 3. Viidatud sätte kohaselt lõpeb hanke-menetlus muu hulgas hankelepingu või raamlepingu sõlmimisega.
3. Otsus
Kinnitada riigihanke «Narva Laste Loomemaja rekonstrueerimistööd» (viitenumber: 117962) avatud hankemenetluse tulemused, vastavalt juurdelisatud Narva Linnavalitsuse riigihanke konkursikomisjoni protokollidele ning tunnistada edukaks osaühing Tafrix (10497964) pakkumus kogumaksumusega 16 191 945,00 krooni.
4. Rakendussätted

4.1. Käesolev korraldus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustuskomisjonile sellekohase vaidlustuse.

